《句》
唐代·佚名

庭空客散人归后，画堂半掩朱帘。林风淅淅夜厌厌，

小楼新月，回首自纤纤。

春光镇在人空老，新愁往恨何穷。金窗力困起还慵。

一声羌笛，惊起醉怡容。（李后主《临江仙》。

前后两调，各逸其半）

寻春须是阳春早，看花莫待花枝老。（后主《菩萨蛮》）

帝乡烟雨锁春愁，故国山川空泪眼。（吴越王钱俶.

《木兰花》）

金凤欲飞遭掣搦，情脉脉。看即玉楼云雨隔。（钱俶）

桃李不须夸烂熳，已输了风吹一半。（韩熙载《咏梅》）

学著荷衣还可喜，年少多来有几？自古闲愁无际。

（冯延巳《谒金门》）

初离蜀道心将碎，离恨绵绵。春日如年，马上时时闻杜鹃。

（花蕊夫人《采桑子》）

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。